b'\n_START_ARTICLE_\nKrog (album)\n_START_SECTION_\nOzadje\n_START_PARAGRAPH_\nMaterial za novi, \xc5\xa1esti avtorski album je skupina za\xc4\x8dela snovati kot \xc4\x8detverec, vendar se je kmalu pokazala potreba po novem kitaristu. Skupini se je zato kot kitarist pridru\xc5\xbeil Peter Dekleva, ki bil takrat na Japonskem. V tistem \xc4\x8dasu je deloval tudi v skupini Sre\xc4\x8dna mladina in v spremljevalnem bendu Gu\xc5\xa1tija. Takoj se je vklopil v delo skupine in s svojim zna\xc4\x8dilnim kitarskim slogom dal prepoznaven pe\xc4\x8dat nastajajo\xc4\x8demu albumu Krog._NEWLINE_Osnovna ideja projekta je bila ob 20-letnici delovanja skupine reciklirati nekaj najbolj znanih, pa tudi manj znanih skladb skupine in jih z novimi, sodobnimi aran\xc5\xbemaji posneti na novo. ZKP RTVS je pokazala zanimanje za projekt in tudi snemanje je zato potekalo poleti 2010 v televizijskem Sinhro studiu pod z \xc5\xbdaretom Pakom v vlogi producenta.\n_START_SECTION_\nPromocija\n_START_PARAGRAPH_\nNa dan izida so DMP izvedli promocijski koncert v ljubljanskem Kinu \xc5\xa0i\xc5\xa1ka, kjer se jim je kot koncertni klaviaturist pridru\xc5\xbeil Bo\xc5\xa1tjan Arti\xc4\x8dek. Skupini se je kasneje pridru\xc5\xbeil kot polnopraven \xc4\x8dlan._NEWLINE_Kasneje so bile lansirane povsem nove avtorske skladbe "Rabm 2" (videospot ka\xc5\xbee posnetek s koncerta), "Pingvin" in "Nebo nad Berlinom", med starej\xc5\xa1imi, ki so do\xc5\xbeivele slogovno preobrazbo, pa sta bili ve\xc4\x8dje medijske pozornosti dele\xc5\xbeni skladbi "Pod oblakom", ki se je zavrtela celo na ameri\xc5\xa1kem radiu v Tucsonu v Arizoni, in "V tvojih rokah"._NEWLINE_Jeseni leta 2013 je skupina lansirala \xc5\xa1e skladbo "Bojna \xc4\x8drta" s pripadajo\xc4\x8dim videom, posnetim \xc5\xbee v \xc4\x8dasu albuma Vojna in mir, ki je zaokro\xc5\xbeila ve\xc4\x8dletni ciklus promocije novega materiala.'